किन्तु जहां शहरों में रहने वाली 45.5 करोड़ आबादी में 29.5 करोड़ इंटरनेट यूजर्स हैं वहीं ग्रामीण क्षेत्रों में रहने वाली 91.8 करोड़ जनसंख्या में केवल 18.6 करोड़ लोग इंटरनेट का उपयोग करते हैं। भारत में मासिक रूप से सक्रिय व्हाट्सएप यूज़र्स की संख्या 20 करोड़ है। स्टेटिस्टा.कॉम के आंकड़े बताते हैं कि अप्रैल 2018 तक भारत में फेसबुक यूजर्स की संख्या विश्व में सर्वाधिक 27 करोड़ हो चुकी थी। जबकि इसी अवधि में हमारे देश में ट्विटर यूज़र्स की कुल संख्या एक करोड़ को पार कर रही थी। भारत में इंटरनेट यूज़र्स की आयुवर्ग वार संख्या का आंकड़ा यह बताता है कि सर्वाधिक इंटरनेट यूजर्स 18-24 वर्ष की आयु के हैं। इनमें पुरुषों की संख्या 7.38 करोड़ और महिलाओं की संख्या 2.34 करोड़ है।